
M  aMOHskt  Præstedømme 

I)(Mi  15.  Maj  er  det  117  Aar  siden  Joseph  Smith 
modfoi*  del  aaronske  Præstedømme  af  Johannes 
Døherens  Hænder.  De  Ord,  som  benyttedes  ved  den- 
ne Ordination,  findes  nedskrevet  i  Pagtens  Bog,  13. 
Kapitel,  og  lyder  saaledes: 

»I  Messiæ  Navn  meddeler  jeg  eder,  mine  Medtjenere, 
det  aaronske  Præstedømme,  som  indehaver  Nøglerne 
hl  Engles  Betjening  og  til  Omvendelsens  Evangelium 
og  Daab  ved  Neddyppelse  til  Syndernes  Forladelse;  og 
dette  skal  aldrig  igen  borttages  fra  Jorden,  fprend  Levis 
Sønner  atter  frembære  et  Offer  for  Heri-en  i  Retfær- 
dighed«. 

\'\  ved.  al  det  var  lo  lykkelige  inige  Mænd,  Jo- 
seph Smith  og  Oliver  C.owdery,  der  modtog  denne 
vidnnderhge  Forjættelse  fra  Herren.  Der  er  i  Dag 
Tnsinder  af  inige  Mænd  i  Kirken,  der  har  dette  Præ- 
stedomme, som  giver  dem  en  herlig  Anledning  til  at 
tjene  og  hjælpe   deres   Medmennesker. 

Ogsaa  i  Den  danske  Mission  findes  der  mange 
unge  Ma^id,  som  har  modlaget  dette  Præstedømme. 
A'æ'rdsæt  denne  (iave  efter  Fortjeneste  ved  at  leve 
efter   de  Krav,    Kirken   stiller. 

Der  er  el  Forhold,  som  afgjort  kunde  bedres  in- 
denfor denne  Afdeling  af  Præstedømmet.  Der  kun- 
de udvises  mere  Aktivitet  af  de  unge.  Naar  der  kom- 
mer Blade  og  Tidsskrifter  fra  Amerika,  ser  vi.  at 
der  er  mange  unge.  som  har  en  100  ^U  Rekord  med 
Hensyn  til  Deltagelse  i  Nadvermoder.  Præstedøms- 
møder.  G.  U.  F.  Moder  eic.    Lad  os  la^re  deraf. 

Forældre,  lær  Deres  unge  Sønner  om  dette  Præ- 
stedømmes Pligt  off  Velsignelse!  Lad  os  opmuntre 
dem  til  at  arbejde  fuldt  og  helt  for  Kirken  og  der- 
igennem for  dem  selv. 


Æw  d  Mé/t 

Guds  faderlige  Barmhjertighed 
og  Kærlighed 

Af  Ældste  ./.  Percy  Goddard. 

Vor  Sidste  Dages  Profet  lærte,  at  gennem  Kristi  Forso- 
ning vil  hele  den  menneskelige  Race  med  Undtagelse  af 
nogle  ganske  faa  modtage  en  vis  Grad  af  Frelse,  og  at  der 
gennem  Guds  Kærlighed  og  Barmhjertighed  vil  blive  bragt 
Forløsning  til  omvendte  Sjæle  hinsides  Graven.  Der  er  lovet 
dem  ,som  modtager  det  barmhjertige  Forsoningsoffer,  der 
er  tilvejebragt  af  Forløseren,  og  som  viser  Lydighed  mod 
hans  Befalinger,  en  herlig  Ophøjelse.   Som  Paulus  siger: 

»Men,  som  der  er  skrevet:  Hvad  intet  Øje  har  set,  og  intet  Øre 
har  hørt,  og  ikke  er  opkommet  i  noget  Menneskes.  Hjerte,  hvad  Gud 
har  beredt  dem,  som  elsker  ham.«  —  1.   Kor.  2:9. 

I  Stedet  for  at  true  Folk  til  Retfærdighed  ved  at  fortælle 
dem  om  ubarmhjertig  og  evig  Straf  indgyder  Mormonismen 
Menneskene  en  Forstaaelse  af  deres  medfødte  Muligheder 
og  viser  dem  de  vidunderlige  Herligheder,  der  venter  de 
trofaste.  Kristen  Ortodoksi,  især  for  et  Aarhundrede  siden 
eller  mere,  ledede  Menneskenes  Tanker  nedad,  formanede 
Menneskeheden  til  at  have  de  fortabte  Sjæles  Elendighed  i 
Helvede  for  Øje.  Mormonismen  leder  Menneskets  Blik  opad 
mod  den  højeste  Himmel  for  der  at  beskue  den  Magt,  Her- 
lighed og  Ophøjelse,  som  Børn  af  en  guddommelig  Fader 
kan  opnaa  gennem  Evigheders  Fremadskriden. 


Faderen  til  alle  Menneskers  Aander. 

I  det  Sidste  Dages  Evangelium  er  gengivet  den  Lærdom, 
at  Gud  i  virkelig  og  bogstavelig  Forstand  er  Fader  til  Men- 
neskenes Aander.  Disse  Aander  havde  en  Forudtilværelse,  i 
hvilken  nogle  var  mere  lydige  og  gjorde  større  Fremskridt 
end  andre,  og  her  findes  Forklaringen  paa  Ulighederne  i 
Menneskenes  Naturer. 

Lad  os  iagttage  nogle  faa  af  Det  ny  Testamentes  Lær- 
domme: 

»Sr,  hvor  slor  en  Kærlighed  Faderen  har  givet  os,  at  vi  skulle 
kaldes  Guds  Børn;  og  vi  or  det.  Derfor  kender  Verden  os  ikke,  fordi 
den  ikke  har  kendt  ham. 

I  elskede!  nu  er  vi  Guds  Børn,  og  det  er  endnu  ikke  aabenbaret, 
hvad  vi  skulle  vorde.  Vi  vide,  at  naar  del  aabenbares,  da  skulle  vi 
vorde  ham  lige;  thi  vi  skulle  se  ham,  som  han  er.«  —  I.  Jobs.  3:  1 — 2. 

»Fremdeles,  vore  kødelige  Fædre  havde  vi  til  Optugtere,  og  vi 
følte  Ærefrygt;  skulde  vi  da  ikke  meget  mere  underordne  os  Aan- 
dernes  Fader  og  leve?«  —  Hebr.  12:9. 

»Thi  i  ham  leve  og  røres  og  ere  vi,  som  ogsaa  nogle  af  eders  Dig- 
tere have  sagt:    Vi  ere  jo  ogsaa  hans  Slægt. 

Efterdi  vi  da  ere  Guds  Slægt,  bør  vi  ikke  mene,  at  Guddommen 
er  lig  Guld  eller  Sølv  eller  Sten,  formet  ved  Menneskers  Kunst  og 
Opfindsomhed.«  —  Apost.  Gern.  17:28 — 29. 

»Aanden  selv  vidner  med  vor  Aand,  at  vi  er  Guds  Børn.  Men  naar 
vi  er  Børn,  er  vi  ogsaa  Arvinger  og  Kristi  Medarvinger,  om  ellers  vi 
lide  med  ham  for  ogsaa  at  herliggøres  med  ham.«  —  Rom.  8:  16 — 17. 

Vi  Iror,  at  Gud  elsker  sine  aandelige  Børn  og  fremfor  alt 
ønsker  dem  Fremgang  og  evig  Lykke. 

Hvilken  Opmuntring  er  det  ikke  at  kunne  leve  i  den  For- 
visning, at  i  os  findes  der  en  guddommelig  Spire!  Hvor  st^T- 
kende  er  det  ikke  at  vide,  at  i  os  findes  der  en  guddomme- 
lig Aand,  som  ikke  maa  forurenes!  En  saadan  Lære  for- 
øger vor  Forstaaelse  af  den  menneskelige  Sjæls  Værdi  og 
besjæler  os  med  en  stor  og  ædel  Karakter  og  høje  Idealer. 

I  Lyset  af  vor  Lære  om  Guds  bogstavelige  Faderforhold 
bliver  denne  Mesterens  Opmuntring:  »Vær  I  derfor  fuld- 
komne ligesom  eders  himmelske  Fader  er  fuldkommen« 
(Matt.  5:  48)    mere  end  kun  en  Talemaade. 

Vore  Kritikere  fortæller  os,  at  vor  Opfattelse  forringer 
den  Almægtige;  men  dette  er  dog  langtfra  Tilfældet.  Vi  øn- 
sker ikke  at  gøre  ham  mindre  mægtig  eller  ufuldkommen; 
men  vi  ophøjer  kun  i  væsentlig  Grad  Menneskets  Begreb  om 
dets  egen  indre  Natur  og  Muligheder.  Hermed  menes  ikke, 
at  vi  som  Personer  ønsker  at  prale.  Vi  erkender  ydmygt 
vore  menneskelige  Skrøbeligheder  og  Begrænsninger.  Men 
læg  Mærke  til  Væksten  og  Fremgangen  fra  Vuggen  til  Gra- 
ven hos  de  viseste  Mennesker,  og  naar  vi  véd,  at  der  vil  være 

Evigheder,  hvori  vi  udvikles  herefter,  hvem  vil  da  paatage 
sig  at  sætte  Grænser  for  en  udødelig  Sjæls  Opnaaelser? 

»Se,  nu  er  vi  Guds  Sønner,  og  det  er  endnu  ikke  aabenbaref,  hvad 
vi   skal  blive.« 


Mange  Boliger  i  Faderens  Rige. 
Frelseren  lærte: 

»I  min  Faders  Hus  er  der  mange  Boliger,  hvis  det  ikke  var  saa, 
vilde  jeg  have  sagt  eder  det.«  —  Johs.   14:2. 

Det  gengivne  Evangelium  lærer,  at  hele  Menneskeslæg- 
ten vil  opstaa  fra  de  døde,  enten  »til  Livets  Opstandelse« 
eller  til  »Dommens«,  eller,  som  Paulus  siger:  »Der  skal  være 
en  Opstandelse  af  de  døde,  baade  af  de  retfærdige  og  de 
uretfærdige.«  (Apost.  Gern.  24:  15.)  »Ligesom  alle  dø  i 
Adam,  saa  skulde  og  alle  levendegøres  i  Kristus.«  (1.  Kor. 
15:  22.)  Lige  saa  universal  som  Døden,  vil  ogsaa  Opstan- 
delsen, der  blev  tilvejebragt  gennem  Kristi  Forsoningsoffer, 
blive. 

Imidlertid,  i  Opstandelsen  vil  Menneskene  opstaa  for  at 
modtage  de  Belønninger,  de  har  gjort  sig  fortjent  til  ved  de- 
res Liv  her  paa  Jorden;  nogle  vil  være  beredte  til  straks 
at  betræde  den  evige  Fremskridts  Vej,  medens  andre  vil 
lide  en  retfærdig   Straf  for  de  onde  Gerninger,  de  har  be- 

gaaet  i  Kødet. 

»Og  der  er  himmelske  Legemer  og  jordiske  Legemer;  men  een  er 
de   himmelskes  Herlighed,    en   anden   de  jordiskes. 

Een  er  Solens  Glans  og  en  anden  Maanens  Glans  og  en  anden 
Stjernernes  Glans;  thi  den  ene  Stjerne  er  forskellig  fra  den  anden  i 
Glans. 

Saaledes  er  det  ogsaa  med  de  dødes  Opstandelse;  det  saas  i  For- 
krænkelighed, det  oprejses  i  Uforkrænkelighed.«  —  1.  Kor.  15:40 — 42. 

Dette  korte  Skriftsted  i  Paulus's  Skrivelser  bliver  smukt 
uddybet  i  det  76.  Kapitel  i  Pagtens  Bog,  hvori  »Solens 
Glans«  bliver  fortolket  som  den  celestiale  Herlighed  eller 
det  celestiale  Rige:  »Maanens  Glans«  som  den  terrestriale 
Herlighed  og  »Stjernernes  Glans«  som  den  telestiale  Herlig- 
hed. 

Telestial  Herlighed. 

Angaaende  dem,  som  vil  arve  telestial  Herlighed,  erklærer 
Joseph  Smith  og  Sidney  Rigdon: 

»Men  se,  vi  saa  den  telestiale  Verdens  Herlighed,  og  dens  Beboere 
var  saa  utallige  som  Stjernerne  paa  Himlen  eller  som-  Haves  Sand. 

Og  vi  hørte  Herrens  Røst,  sigende:  Alle  disse  skulde  bøje  Knæ,  og 
hver  Tunge  skal  bekende  ham,  som  sidder  paa  Tronen,  i  al  Evighed. 

Thi  de  skulle  vorde  dømte  efter  deres  Gerninger,  og  enhver  skal 
annamme  efter  sine  egne  Gerninger  sit  eget  Herredømme  i  de  Boli- 
ger, der  er  beredte. 

Og  de  skulle  være  den  AUerhøjestes  Tjenere;  men  hvor  Gud  og 
Kristus  bo,  kunne  de  ikke  komme  evindeligen.«  —  Pagtens  Bog  70: 
109—112. 

Med  Hensyn  til  dem,  der  vil  arve  denne  mindre  Grad  af 
Herlighed,  har  vi  faaet  Oplysning  om,  at  det  er  de  onde 
blandt  Menneskene,  som  efter  at  de  er  blevet  retfærdigt  straf- 
fet for  deres  onde  Gerninger,  vil  blive  forløste  fra  Satans 
Magt  og  indtage  de  Pladser  i  vor  Faders  »Boliger«,  som  de 
er  beredte  til  at  nyde. 

»Disse  er  de,  der  er  Løgnere,  Troldkarle,  Skørlevnere,  Horkarlc 
og  de,  der  elske  og  øve  Løgn. 

Disse  er  de,  der  lide  den  evige  Hds  Hævn. 

Disse  er  de,  der  bliver  nedkastet  til  Helvede  og  lider  den  almæg- 
tige Guds  Vrede,  indtil  Tidens  Fylde,  naar  Kristus  skal  have  lagt  alle 
Fjender  under  sine  Fødder  og  fuldendt  sin  Gerning.«  —  Pagtens  Bog 
76:  103—106. 

I  dette  Rige  findes  der  utallige  Grader,  der  er  lige  saa 
forskellige  som  Himlens  Stjerners  Glans.  »Dette  er  dem,  der 
ikke  modtog  Kristi  Evangelium,  ej  heller  Jesu  Vidnesbyrd, 
*  *  *  dem,  som  ikke  vil  blive  forløste  fra  Djævelens  Magt 
førend  den  sidste  Opstandelse,  *  *  *  og  som  ikke  modtager 
af  hans  Fylde  i  den  evige  Verden,  men  af  den  Helligaand 
ved  de  terrestriales  Betjening.«   (Pagtens  Bog  76:  82 — 86.) 

Terrestrial  Herlighed. 
Med  Hensyn  til  det  andet  Rige  af  Herlighed  læser  vi: 

»Og  atter,  vi  saa  den  terrestriale  Verden,  og  se:  disse  er  de,  som 
er  af   det   terrestriale,   hvis   Herlighed     er   forskellig     fra    den    Første- 

fødtes  Menighed,  som  have  annammet  af  Faderens  Fylde,  ligesom 
Maanens   Glans   er  forskellig  fra   Solens  paa   Firmamentet. 

Se,  disse  er  de,  der  døde  uden  Lov. 

Og  ligeledes  de,  der  er  de  Menneskers  Aander,  som  har  været  i 
Forvaring,  hvem  Sønnen  besøgte  og  prædikede  Evangeliet  for,  at  de 
maatte  kunne  dømmes  lig  Mennesker  i  Kødet. 

De,  som  ikke  annammede  Jesu  Kristi  Vidnesbyrd  i  Kødet,  men 
siden  efter  annammede  det. 

Disse  er  Jordens  hæderlige  Mennesker,  som  var  forblindede  ved 
Menneskers    Underfundighed. 

Disse  er  de,  som  annamme  af  hans  Herlighed,  men  ikke  dens 
Fylde. 

Disse  er  de,  der  annammede  af  Sønnens  Nærværelse,  men  ikke  af 
Faderens  Fylde. 

Derfor  er  de  terrestriale  Legemer,  og  ikke  celestiale,  og  er  for- 
skellige fra  disse  i  Herlighed,  som  Maanens  Glans  er  fra   Solens. 

Disse  er  de,  der  ikke  er  tapre  i  Jesu  Vidnesbyrd,  hvorfor  de  ikke 
erholde  Kronen  over  vor  Guds  Rige.«  —  Pagtens  Bog  76:  71 — 79. 

Af  det  sidste  af  de  ovenfor  citerede  Vers  fremgaar  det 
klart,  at  de,  der  erklærer  at  være  Kristi  Tilhængere,  men 
som  ikke  er  tapre,  vil  finde  deres  Plads  i  det  terrestriale  Rige, 
og  utvivlsomt  vil  mange  andre,  som  erklærer  at  være  Kristi 
Tilhængere;  men,  som  ikke  er  »tapre«,  finde  deres  Plads  i 
det  terrestriale  Rige,  og  sikkert  vil  mange  andre  saakaldte 
troende  finde  deres  Plads  blandt  de  onde  i  det  telestiale 
Rige.  (Matt.  7 :  22—23) . 

De,  der  opnaar  terrestrial  Herlighed,  vil  blive  overvældet 
af  Privilegier,  som  de  formedelst  den  guddommelige  Kærlig- 
hed og  Barmhjertighed  vil  komme  til  at  nyde;  og  deres  Straf, 
hvis  man  kan  benytte  dette  Ord,  for  ikke  her  i  Kødet  at  have 
været  Kristi  lydige  Efterfølgere,  vil  være  deres  Forstaaelse 
af  de  uendelige  Kræfter  og  Herligheder,  som  de  kunde  have 
opnaaet,  havde  de  været  i  Besiddelse  af  Tro  og  Ydmyghed 
til  at  modtage  Naadegaverne,  der  frit  bliver  tilbudt  den 
lydige. 


Célestial  Herlighed  og  Ophøjelse. 

De,  der  opnaar  den  celestiale  Herlighed,  vil  nyde  Gud  Fa- 
derens ophøjede  Nærværelse  og  vil  under  Forhold,  der  er 
betydeligt  mere  gunstige  end  dem  her  paa  Jorden,  stræbe 

fremad  mod  Fuldkommenhed  og  stadig  tiltage  i  Visdom  og 
Magt. 

Et  Menneske  maa  gøre  mere  end  blot  leve  et  hæderligt  og 
dydigt  Liv  for  at  blive  berettiget  til  at  opnaa  celestial  Her- 
lighed og  Ophøjelse.  »Jordens  hæderlige  Mennesker«  vil 
blive  belønnet  i  rigt  Maal  i  det  terrestriale  Rige,  hvor  de  vil 
modtage  mere,  end  de  kan  gøre  Krav  paa  som  deres  retfær- 
dige Belønning.  Men  intet  Menneske  kan  leve  et  Liv,  der  er 
godt  nok  og  rent  nok  til,  at  de  selv  kan  gøre  sig  fortjente 
til  celestial  Herlighed  i  vor  evige  Faders  Nærværelse.  Kun 
formedelst  Kristi  Naade  kommer  dette  ophøjede  og  store  Pri- 
vilegium indenfor  vor  Rækkevidde. 

Kristus  brød  ikke  blot  Dødens  Baand  betingelsesløst  for 
hele  Menneskeheden,  de  retfærdige  og  de  uretfærdige,  men 
ved  sit  Forsoningsoffer  tilvejebragte  han  Tilgivelse  og  For- 
soning for  personlig  Sjnd.  Denne  Tilgivelse  bliver  tilbudt 
paa  visse  Betingelser.  Disse  er  Tro  paa  Kristus  og  ydmyg 
Lydighed  mod  de  simple  Krav  fremsat  af  ham,  som  ved  sit 

Offer   tilvejebragte  Herlighed  for  dem  af  den   vildfarende 
Menneskehed,  som  vil  tro  paa  ham  og  holde  hans  Love. 

»Og  han  er  en  Forsoning  for  vore  Synder,  dog  ikke  alene  for 
vore,  men  ogsaa  for  hele  Verdens. 

Og  derpaa  kende  vi,  at  vi  have  kendt  ham,  om  vi  holde  hans 
Bud.«  —  1.   Johs.  2:2—3. 

»Og  efter  at  være  fuldkommet  hlev  Aarsag  til  evig  Frelse  for  alle 
dem,  som  lyde  ham.«  —  Hebr.  5:9. 

Esajas  siger,  idet  han  forudser  Kristi  Mission: 

»Visselig,  han  har  taget  vore  Sygdomme  paa  sig  og  baaret  vore 
Smerter;  men  vi  agtede  ham  for  plaget,  slagen  af  Gud  og  gjort  elen- 
dig. Men  han  er  saaret  for  vore  Overtrædelser  og  knust  for  vore 
Misgerninger;  Straffen  er  lagt  paa  ham,  at  vi  skulle  have  Fred,  og  vi 
have  faaet  Lægedom  ved  hans  Saar.  Vi  fo'r  alle  vild  som  Faar,  vi 
vendte  os  hver  sin  Vej;  men  Herren  lod  al  vor  Misgerning  komme 
over  ham.«  —  Esajas  53:4 — 6. 

»Thi  se,  jeg.  Gud  har  lidt  disse  Ting  for  alle,  paa  det  de  ikke 
skulle  lide,  dersom  de  vilde  omvende  sig. 

Men  dersom   de  ikke  ville  omvende  sig,  maa  de  lide  ligesom   jeg. 

Hvilken  Lidelse  bragte  mig.  Gud  selv,  den  største  af  alle,  til  at 
skælve  af  Smerte  og  bløde  fra  hver  en  Pore.  —  Pagtens  Bog  19:16-18. 

Dele  af  Synet  af  det  celestiale  Rige,  som  blev  givet  Joseph 
Smith  og  Sidney  Rigdon  fik  de  Befaling  om  ikke  at  ned- 
skrive. Vi  læser: 

»Men  store  og  underfulde  ere  Herrens  Gerninger  og  hans  Riges 
Hemmeligheder,  som  han  viste  os,  hvilke  overgaa  al  Forstand  i  Her- 
lighed, Magt  og   Herredømme. 

Og  hvilken  han  befalede  os  ikke  at  skrive,  medens  vi  endnu  vare 
i  Aanden,  og  de  ere  ikke  tilladte  Menneskene  at  udtale. 

Ej  heller  formaar  noget  Menneske  at  kundgøre  dem;  thi  de  kunne 
ikkun  ses  og  forstaas  ved  den  Helligaands  Kraft,  som  Gud  skænkor 
■dem,  der  elske  ham  og  rense  sig  for  ham.«  —  Pagtens  Bog  76: 
114-^116. 

Idet  de  indrømmer  det  menneskelige  Sprogs  Mangelfuld- 
heder, skildrer  de  brudstykkevis  det  celestiale  Rige  og  næv- 
ner dem,  der  vil  opnaa  det: 

»Disse  er  de,  der  annammede  Jesu  Vidnesbyrd,  troede  paa  hans 
Navn,  blev  døbte  i  Lighed  med  hans  Begravelse,  blev  begravet  i  Van- 
det i  hans  Navn,  og  dette  i   Følge  den   Befaling,  som  han  har  givet, 

Af  de  ved  at  holde  Befalingerne  skulle  vorde  toede  og  rensede  fra 

alle  deres  Synder  og  annamme  den  Helligaand  ved  llaandspaalæg- 
gelse  af  dem,  der  er  ordineret  og  beseglet  til   denne   Myndighed. 

Og  hvilke  sejre  ved  Troen  og  blive  beseglede  ved  F'orjættelsens 
Helligaand,  som  Faderen  udgyder  over  alle  dem,  der  er  retskafne  og 
sanddru. 

Disse  er  de,  der  er  den   Førstefødtes  Menighed. 

Disse  er  de,  i  hvis  Hænder  Faderen  har  givet  alle  Ting. 

Disse  er  de,  der  er  Præster  og  Konger,  der  har  annammet  af  hans 
Fylde  og  hans  Herlighed. 

Og  er  den  Allerhøjestes  Præster  efter  Melkisedeks  Orden,  der  var 
efter  Enoks  Orden,  som  var  efter  den  enbaarne   Søns   Orden. 

Derfor,  som  skrevet  er,  de  er  Guder,  nemlig  Guds  Sønner. 

Derfor  er  alle  Ting  deres,  det  være  sig  Liv  eller  Død,  eller  det 
nærværende  eller  det  tilkommende;  alt  er  deres,  og  de  er  Kristi,  men 
Kristus  er  Guds.«  — Pagtens  Bog  7(>:  51 — 59. 

Alle  disse  er  Guder  eller  Guds  Sønner;  de  er  Konger,  Fyr- 
ster og  Præster.  Men  over  dem  alle  findes  der  en  Præsident 
eller  et  Overhovede,  som  er  alles  Fader.  Og  næst  efter  ham 
er  Jesus  Kristus  ,den  ældste  Søn  og  første  Arving  til  alle 
Lysets  Riger. 

Saaledes  leder  Mormonismen  vore  Tanker  opad  mod  ube- 
skrivelige Riger,  og  inspirerer  os  til  at  stræbe  mod  Fuld- 
kommenhedens store  Maal. 


Nyt  Apostelbesøg 

Præsident  Ezra  Taft  Benson  vil  tale  ved  følgende 
Møder: 

Aarhus,  Torsdag  16.  Maj 
Aalborg,  Fredag  17 .  Maj 

Vi  anmoder  alle  Kirkens  Medlemmer  i  de  oven- 
nævnte Distrikter  om  at  komme  til  Stede.  Det  vil 
blive  en  acmdelig  Fest. 

Joseph  Smith  saa  Gud 


Joseph  Smith 


Gennem  den  sidste  Krigs  Rædsler  har  mange  unge  Mænd 
erholdt  et  Vidnesbyrd  om,  at  Gud  lever.  De  lærte  ham  at 
kende  gennem  mirakuløse  Begivenheder,  gennem  Svar  paa 

Bønner,  gennem  Tilkendegivelser, 
der  satte  dem  uden  for  enhver 
Skygge  af  Tvivl.  Disse  Vidnesbyrd 
blev  modtaget  med  Taknemlighed 
af  store  Mængder  Amerikanere, 
som  1  dem  fandt  en  Bekræftelse 
paa  Vidnesbyrd,  som  de  selv  hav- 
de erholdt  i  deres  eget  Liv. 

Vi  kan  alle  komme  til  Kund- 
skab om,  at  Gud  lever.  Alvorlig, 
oprigtig  Bøn  har  gentagne  Gange 
bragt  Svar  i  Millioner  af  Menne- 
skers Liv.  Hvert  af  disse  Svar  er 
Bevis  paa  Guds  Virkelighed.  Skrif- 
terne er  fyldte  med  Vidnesbyrd 
om,  at  han  lever;  de  gamle  Profeter  erklærer,  at  de  saa  ham. 
De  bærer  deres  Vidnesbyrd  ud  fra  deres  Rigdom  af  Erfarin- 
ger, og  deres  Vidnesbyrd  er  blevet  bevaret  til  vor  Trøst  og 
Opbyggelse. 

Men  den  evige  Gud  er  den  samme,  som  han  var  i  fordums 
Tid.  Han  manifesterer  sig  i  vore  Dage,  som  han  gjorde  det  i 
Fortiden.  Peter,  Paulus  og  andre  Profeter  i  Bibelen  forstær- 
kede deres  personliggjorte  Vidnesbyrd  om  Guds  Virkelighed 
ved  deres  Lærdomme  om  hans  Eksistens,  ved  at  udføre  Mi- 
rakler gennem.  Præstedømmets  Kraft  og  ved  at  dø  for  Evan- 
geliet. Sandheden  af  deres  Budskab  blev  understøttet  ved 
Kirkens  hurtige  Vækst  paa  den  Tid  og  Folkets  Villighed  til 
at  opofre  sig  for  den. 

Det  samme  er  Tilfældet  i  vore  Dage.  Som  de  gamle  Pro- 
feter saa  Gud  Ansigt  til  Ansigt  og  talte  med  ham,  som  en 
Mand  taler  med  en  anden,  saaledes  har  Mennesker  i  Dag  set 
Gud  Ansigt  til  Ansigt  og  talt  med  ham.  Gennem  personlig 
Erfaring  har  de  opdaget,  at  Gud  lever,  at  han  er  en  Person, 

at  Mennesket  er  skabt  i  hans  Billede,  at  han  elsker  sit  Folk 
og  vejleder  dem. 

Lige  saa  virkeligt  som  nogle  af  de  gamle  Profeter  saa  Jo- 
seph Smith  Gud,  først  i  den  hellige  Lund  i  Palmyra,  New 
York;  senere  i  Selskab  med  Oliver  Cowdery  i  Kirtland  Tem- 
pel i  Staten  Ohio;  saa  igen  sammen  med  Sidney  Rigdon. 
Dette  var  virkelige  Oplevelser. 

I  sit  første  Syn  saa  Joseph  Smith  Faderen  og  Sønnen.  De 
kom  til  ham,  ikke  i  en  Drøm,  men  i  Virkeligheden.  Dette  var 
en  stor  Oplevelse.  Han  kunde  se  dem  og  høre  dem  og  tale 
med  dem.  De  besvarede  hans  Spørgsmaal,  de  raadede  ham, 
de  kaldte  ham  ved  Navn,  og  de  præsenterede  sig  for  ham  paa 
umiskendelig  Maade. 

Dette  Syn  resulterede  i  en  ny  Evangeliehusholdning.  Atter 
kom  der  Engle  til  Jorden;  som  blev  set  af  Joseph  Smith  og 
nogle  af  hans  Kammerater.  Englen  Moroni  bragte  de  gamle 
Guldplader  til  Mormons  Bog  og  viste  dem  til  tre  Mænd  for- 
uden Joseph  Smith,  og  disse  bar  Vidnesbyrd  om  ikke  kun  at 
have  set  Pladerne,  men  ogsaa  at  have  set  og  talt  med  denne 
Engel  og  hørt  Guds  Røst  erklære,  at  Oversættelsen  af  Bogen 
var  rigtig.  Otte  andre  Mænd  saa  og  berørte  med  egne  Hæn- 
der Pladerne.  Endskønt  nogle  af  disse  Mænd  apostaserede 
fra  Sandheden  og  kæmpede  mod  Joseph  Smith  og  Kirken, 
fornægtede  de  aldrig  deres  Vidnesbyrd  om  denne  Bog.  Selve 
Mormons  Bog  er  et  haandgribehgt  Vidnesbyrd  om  det  første 
Syns  Sandfærdighed,  for  den  blev  et  Resultat  af  det. 

Det  første  Syn  var  en  Familieerfaring,  da  det  ogsaa  kom 
til  at  angaa  Josephs  Forældre  og  Søskende.  Han  fortalte  dem 
om  det  straks  efter  sin  Oplevelse,  og  de  troede  hans  Ord  og 
hjalp  ham.  Joseph  fortalte  ogsaa  andre  om  det;  men  disse 
begyndte  at  forfølge  ham.  Engang,  medens  han  endnu  kun 
var  Dreng,  blev  der  gjort  Forsøg  paa  at  berøve  ham  Livet, 
for  at  han  ikke  skulde  fortælle  om  Synet;  for  han  prøvede 
ikke  at  holde  det  hemmeligt.  Dog  vidste  han  ligesom  Paulus 
i  fordums  Tid,  at  han  havde  set  dette  Syn;  han  vidste,  at  han 
havde  set  Gud,  og  til  Trods  for  sine  Fjender  erklærede  han 
Sandheden  deraf.  Det  var  et  Faktum.  Han  havde  set  Gud  og 
talt  med  ham.  Han  vidste,  at  Gud  lever.  Hele  Kirkens  Ar- 
bejde gennem  et  Aarhundrede;  dens  Vækst,  dens  Nydelse  af 

Præstedømmet  med  dets  Gaver,  Mirakler  og  Kræfter,  Opfyl- 
delsen af  Profeti,  dens  Million  Medlemmers  Vidnesbyrd,  alt 
sammen  forkynder  det  den  Sandhed,  at  Joseph  Smith  saa 
Gud.  Gud  er  med  sin  Kirke;  Sandheden  vil  sejre. 


En  Moders  Kærlighed 

Af  M.  L.  White. 

En  stille,  klar  Solskinsdag  sneg  en  Engel  sig  ud  af  Him- 
len og  kom  ned  paa  Jorden  og  strejfede  gennem  Mark  og 
Skov,  By  og  Landsby.  Da  Solen  var  ved  at  gaa  ned,  sagde 
han:  »Mit  Besøg  er  forbi,  og  jeg  maa  vende  tilbage  til  Lysets 
Rige;  men  førend  jeg  gaar,  vil  jeg  samle  mig  nogle  Erin- 
dringer fra  mit  Besøg  her.«  Og  han  saa 
over  i  en  smuk  Blomsterhave  og  sagde: 
»Hvor  er  disse  Blomster  yndige,  og  hvor 
de  dufter  dejligt.«  Og  han  plukkede  den 
smukkeste  Rose,  der  var,  og  sagde:  »Jeg 
kan  ikke  se  noget  skønnere  end  den.  Jeg 
vil  tage  den  med  mig.«  Og  han  plukkede 
den.  Men  saa  saa  han  lidt  længere  væk  og  saa  en  køn,  rød- 
kindet Baby  smile  op  til  sin  Moder.  »Aa,  denne  Baby 's  Smil 
er  smukkere  end  nogen  Blomster;  jeg  vil  ogsaa  tage  det.«  Men 
da  saa  han  over  Vuggen,  og  der  saa  han  en  Moders  Kærlig- 
hed udstrømme  som  Sollyset  fra  Himlen  over  Vuggen  og  den 
lille  Baby,  da  sagde  han:  »Aa,  den  Moders  Kærlighed  er  det 
smukkeste,  jeg  har  set  paa  Jorden;  jeg  vil  ogsaa  bringe  den 
med  mig  som  en  kær  Skat.«  Han  steg  op  mod  Himlen  og, 
sagde:  »Førend  jeg  gaar  ind,  vil  jeg  undersøge  de  Erindrin- 
ger, jeg  har  bragt  med  mig.«  Og  han  saa  paa  Blomsten;  men 
den  var  visnet;  han  saa  efter  Babyens  Smil;  men  det  var 
væk.  Men  Moderens  Kærlighed  var  der  i  hele  dens  Skønhed. 
Han  kastede  Blomsten  og  det  falmede  Smil  bort  og  sagde  til 
Himlens  Hærskarer:  »Her  er  det  eneste,  jeg  fandt  paa  Jor- 
den, som  vil  beholde  dets  Skønhed  her  i  Himlen:  En  Moders 
Kærlighed.« 

(Relief  Society  Magazine,  1930.) 

,,JL)en  velsignede    lolanot    IVvinoer/' 

Jomfru  Maria  giver  os  et  Budskab  om  Guds  Godhed.  Vi 
tilbeder  ikke  Maria;  men  vi  ved,  at  Bibelen  kalder  hende 
»den  velsignede  iblandt  Kvinder«.  Hun  har  noget  meget  væ- 
sentligt at  sige  os. 

Først  og  fremmest  er  Maria  det  høje  kristne  Kvindeideal. 
Ren  og  skær,  rolig  og  stærk,  ydmyg  og  villig,  en  passende 
Bolig  for  Guds  Majestæt  —  saadan  er  det  Billede,  som  Evan- 
gelierne giver  os  af  hende.  Og  i  Sandhed  behøver  et  saadant 
Ideal  at  blive  levende  og  stærkt  iblandt  os,  især  paa  en  Tid, 
hvor  Filmsstjerner  og  Idrætsidealer  fanger  al  Interesse,  og 
en  tankeløs  Dyrkelse  af  Legeme  truer  med  aldeles  at  under- 
trykke alle  aandelige  Værdier.  Vi  behøver  at  have  den  hel- 
lige Jomfru  Marias  Billede  levendegjort  for  os:  Renhed  og 
Godhed,  Trofasthed  og  Ydmyghed  og  Straalekransen  om 
hendes  Pande,  som  er  en  Genspejling  af  et  Sind,  som  har 
lært,  at  Legemet  skal  være  Aandens  Tjenerinde  og  et  Guds 
Tempel.  Maaske  taler  vi  alt  for  lidt  om  hende.  Maaske  er 
det  derfor,  at  vi  er  saa  fattige  paa  kristne  Kvindeidealer. 
Hendes  Billede  burde  lyse  for  os  som  Solen  i  den  tidlige 
Vaar,  og  vi  skulde  bede,  om  mange  kristne  Kvinder  i  Verden 
maatle  tage  hende  som  deres  Forbillede  og  Livsideal. 

Endvidere  er  Maria  ogsaa  Moderen,  som  taler  til  os 
om  Moderskabets  Storhed  og  Hellighed.  Hun  var  fortrolig 
med  Moderskabets  Lykke;  Lukas  fortæller,  at  hun  sang  en 
Sang,  den  første  kristne  Salme,  da  hun  fik  Kundskab  om 
sin  Opgave:  »Min  Sjæl,  priser  storligt  Herren«.  (Luk.  1: 
46 — 55.)  Men  ogsaa  Moderskabets  Smerte  kendte  hun  til. 
»Stabat  mater  dolorosa.« 

Maria  staar  ved  Korset.  Ja,  Maria  er  Moderen,  fortrolig 
med  Mødres  Glæde  og  Smerte.  Men  endnu  mere:  Gennem 
det  hellige  Liv,  hun  bar  under  sit  Hjerte,  er  Moderskabet 
ogsaa  blevet  helliget  til  en  Tjeneropgave,  en  af  de  højeste  i 
Guds  Rige. 

Med  fuldstændig  Rette  kan  der  derfor  synges  en  Lovsang 
til  Moderkaldet,  et  Æresminde  til  alle  dem,  der  ofrer 
Nattesøvn  og  Dagens  Hvile  for  sit  Barn,  som  tror  paa  det, 
ogsaa  naar  ingen  anden  gør  det,  som  glædens  med  det,  sørger 


83 


med  det  og  lider  med  det.  Paa  Moders  Dag  takker  vi  Gud 
for  vor  egen  Moder  og  for  vore  Børns  Moder  og  glædes  over, 
at  Gud  har  helliget  Moderkaldet  til  en  Opgave  i  sit  Rige. 

Hun,  som  kaldes  »den  velsignede  iblandt  Kvinder«,  er  alt- 
saa  Kvindeidealet  og  Moderen,  et  Forbillede  paa  Godhed, 
Ydmyghed  og  Tjenersind.  Og  dog  har  Bibelen  ikke  givet 
sin  betagende  Skildring  af  Maria  blot  for  at  fremstille  et 
Ideal  eller  for  at  prise  Moderskabets  Storhed.  Det  vigtigste 
i  Bebudelsesbudskabet  er  Underet,  Underet,  som  overgaar 
al  Forstand,  at  Guds  enbaarne  Søn  fødtes  til  Jorden. 

For  det  Menneske  ,som  med  Tro  tager  imod  et  saadant 
Budskab,  skal  Portene  til  Troens  Vidunderland  springe  op, 
og  det  vil  med  den  »velsignede  iblandt  Kvinder«  kunne 
sige: 

»Min  Sjæl  priser  storligen  Herren,  og  min  Aand  glæder 
sig  i  Gud,  min  Frelser.« 

(»Nordstjårnan«,  Maj  19A5). 

(juds     ijenerinoe 

En  Kvinde,  fyldt  med  Angst  og  Sorg,  trængte  sig  gennenr. 
den  store  Folkemængde  frem  til  Foden  af  et  romersk  Kors. 
Hendes  Søn  var  fastnaglet  til  det  og  led  for  Verdens  Synder. 
Da  hun  nu  stod  der  og  betragtede  Sønnens  Ansigt,  saa  han 
ned  til  hende  med  den  dybeste  Kærlighed  og  Ømhed.  Hvor 
hun  havde  gjort  meget  for  ham!  Hun  havde  plejet  ham  fra 
hans  spæde  Aar,  trøstet  og  opmuntret  ham  under  hans  Mis- 
sion! Og  nu  skulde  han  forlade  hende. 

Hans  mest  elskede  Discipel  stod  ogsaa  ved  Korsets  Fod. 
Han  anbetroede  sin  Moder  i  Johannes'  Omsorg  med  Or- 
dene: »Kvinde,  se  din  Søn,«  og  til  Johannes:  »Se,  din  Mo- 
der. «  En  højere  Ære  end  denne  kunde  vel  næppe  gives  denne 
Discipel.  Der  skulde  drages  god  Omsorg  for  hende. 

Vi  kan  ikke  fatte  hele  Vidden  af  Marias  Indflydelse  paa 
hendes  Søns  Mission.  Hun  vidste,  hvem  der  var  hans  gud- 
gomimelige  Fader,  og  havde  gjort  det  lige  fra  den  Stund,  da 
hun  modtog  Englens  Budskab.  I  Besiddelse  af  denne  Vished 
maa  hun  have  drømt  om  den  Del,  hun  skulde  udføre  under 
hans  Jordeliv,  I  dette  fulgte  hun  blot  Traditionen  blandt  alle 

gode  Mødre;  hun  gjorde  det  samme  som  Elisabeth,  Johan- 
nes' Moder  uden  Tvivl  havde  gjort;  hvad  Samuels  Moder, 
Mose  Moder  og  alle  Guds  Tjeneres  Mødre  havde  gjort.  Hun 
gjorde  det,  som  Mødrene  til  dem,  der  i  Dag  bærer  Præste- 
dømmet, skulde  gøre. 
Det  er  snart  Moders  Dag.  I  Maj  fejrer  vi  ogsaa  det  aaronske 
Præstedømmes  Gengivelse.  Mødrene  til 
Diakoner,  Lærere  og  Præster  i  Nutidens 
Israel  hædres  af  dem  i  deres  Familie,  og 
Mødrene  tillige  med  deres  Mænd  og  an- 
dre Familiemedlemmer  hædrer  til  Gen- 
gæld deres  Sønner,  som  holder  Præste- 
dømmet. 

Herren  har  gennem,  alle  Tider  givet 
sine  Tjenere  gode  Mødre.  Tænk  paa  Moder  Smiths  Indfly- 
delse paa  sin  Søn,  Profeten  Joseph  , hvorledes  hun  lige  fra 
hans  spæde  Barndom  indgød  ham  Tro  i  Hjertet,  og  hvordan 
hun  forsvarede  og  troede  paa  ham,  da  han  modtog  sin  før- 
ste Aabenbaring  fra  Gud.  Tænk  paa,  hvordan  hun  opmun- 
trede ham  i  hans  Arbejde,  plejede  ham,  medens  han  over- 
satte Mormons  Bog,  holdt  de  Mennesker  paa  Afstand,  som 
søgte  at  skade  ham.  Hun  beskyttede  sin  Søn  under  Forføl- 
gelser, ja,  indtil  hans  Martyrdød.  Hvor  anderledes  Joseph 
Smiths  Liv  vilde  have  været,  om  hans  Moder  ikke  havde 
hjulpet  ham. 

Mødrene  blandt  de  Sidste  Dages  Hellige  er  ikke  ulig  Mød- 
rene til  Guds  Tjenere  i  forrige  Tider.  De  er  den  Almægtiges 
Tjenerinder,  udvalgte  til  at  hjælpe  og  opfostre  Fremtidens 
Ledere  i  Israel.  Deres  Ansvar  er  stort,  deres  Arbejde  lang- 
varigt, men  deres  Belønning  vil  blive  evigvarende.  De  er  Guds 
Medhjælpere  i  at  frembringe  Liv,  og  de  er  hans  Medhjælpere 
i  at  opfostre  hans  Tjenere. 

Ingen  Søn  kan  ære  sin  Moder  højere  end  ved  at  blive  en 
aktiv  Arbejder  for  Guds  Værk.  Ingen  Moder  kan  gøre  mere  for 
sin  Søn  end  at  lede  ham  ind  paa  Sandhedens  Vej,  undervise 
ham  om  Evangeliet  og  hjælpe  ham  med  at  forberede  sig  til 
at  forstaa  det  store  Ansvar,  der  ligger  i  at  blive  anbetroet 
at  bære  Præstedømmets  Magt  og  Myndighed. 

Fra  »The  Church  Section«. 

Sæt  Liv  i  Kredsene ! 


Aandeligt  Liv  og  Aktiviteten  vil  blomstre.  Det  er  en 
logisk   Selvfølge   og  en   af  Kredslærernes  vigtigste  Op- 
gaver.  Det  er  Nøglen  til   aandelig  Frigørelse  og  Frem- 
gang,   og  det  er  en  uafviselig  Pligt    at 
gøre   opmærksom   paa  den   Fare,   der 
ligger  i  at  bevare  en  passiv  Holdning. 
Den  kan  sammenlignes    med    et  stille- 
staaende    Vand,    som    uden    Tilløb    og 
Afløb  lidt  efter  lidt  forurenes  og  gør 
et  dødt  og  absolut  ikke  tiltalende  Ind- 
tryk,   hvorimod    Aktivitet    betyder    Liv 
og  kan  lignes  ved  en  stadig  rislende 
Th.  Bregentoft  g^j^    j^^j^  ^^^^^    j^j^j.^  l^j^  spreder  Liv 

og  Frodighed  til  alle  Sider. 

Fremgang  kan  derfor  ikke  forventes  indenfor  dette  vig- 
tige Arbejdes  Omraade,  før  det  for  Alvor  gaar  op  for  de 
Mænd,  som  er  kaldet  til  Kredslærerarbejdet,  at  de  er  be- 
troet en  af  de  vigtigste  og  mest  ærefulde  Stillinger  inden- 
for Kirken,  og  at  det  ydermere  er  intet  mindre  end  et  Pri- 
vilegium, de  nyder,  et  helligt  Kald,  dette  at  være  en  Hyrde 
for  en  af  Guds  Hjorde,  hvor  de  har  Ansvaret  for  at  en- 
hver gør  sin  Pligt  i  den  Kreds,  han  er  betroet  og  med  en 
kærlig  og  forstaaende  Omhu  leder  dem,  som  muligvis  er 
kommet  paa  Afveje,  tilbage  til  Folden. 

Giv  derfor  ikke  op  overfor  Mindreværdskomplekser, 
men  benyt  Tiden  efter  bedste  Evne.  Herren  forlanger  ikke 
noget  af  os,  som  han, ikke  er  i  Stand  til  at  hjælpe  os  med. 
Stol  kun  paa  det  (Se  1.  Nephi.  3:7). 

Det  er  let  at  forstaa,  hvad  det  vil  betyde  af  Glæde  og 
Tilfredshed  til  alle  Sider.  Mere  aandeligt  Liv  i  Kredsene 
betyder  større  Aktivitet,  større  Mødedeltagelse,  større  Tro, 
større  Vidnesbyrd.  Og  det  var  derfor  alvorlige  og  betyd- 
ningsfulde Ord,  naar  Jesus  siger  til  Simon  Peter:  „Vogt 
mine  Faar".  (Joh.  21:15^ — 17).  At  disse  formanende  Ord 
ogsaa  kan  overføres  og  gælde  Kredslærernes  Arbejde,  er 
vel  ingen  i  Tvivl  om.  y,^  Bregentoft. 

KIRKELIGE  NYHEDER  . . . 


IJ  ng  dom  s  stævne  i  Aarhus. 

Paa  Grund  af  de  stadigt 
meget  vanskelige  Valutafor- 
hold ved  Rejser  og  Ophold 
i  Sverige,  ser  vi  os  desvær- 
re nødsaget  til  at  aflyse 
Danmarks  Deltagelse  som 
en  Helhed  i  det  længe 
imødesete  Stævne  i  Gøte- 
borg. Dog  er  et  fællesnordisk 
Stævne  stedse  i  vore  Tanker, 
og  vi  vil  atter  tage  Planerne 
op,  naar  Forholdene  bedres. 

I  Stedet  indbyder  vi  alle 
danske  Søskende  til  Stævne 
i  Aarhus  i  Pinsedagene, 
og  vi  haaber  og  tror,  at 
mange  vil  modtage  Indby- 
delsen, saaledes,  at  det  kan 
blive  nogle  virkelig  gode  og 
uforglemmelige  Dage. 

Trods  de  sidste  seks  Aars 
Mørke  har  vi  endnu  Erin- 
dringer fra  Ungdomsstæv- 
nerne,  som  vi  havde  dem  før 
Krigen;  tænk  paa  de  tidli- 
gere Stævner  i  Aarhus,  Sil- 
keborg og  Odense,  disse  Min- 
der taler  for  sig  selv,  vi  be- 
høver ikke  at  sige  mere. 

Derfor,  mød  alle  op,  unge 
som^  ældre,  til  Stævnet  i  den 
smilende,  jyske  Hovedstad. 

Programmet  vil  begynde 
Lørdag  Aften  med  Skuespil 


og  Sketch,  fremført  af  de 
forskellige  Ungdomsforenin- 
ger. Søndag  Formiddag  vil 
der  blive  Ungdomsgudstje- 
neste  med  fire  Juniortalere 
og  Søndag  Aften  stor  Guds- 
tjeneste, hvor  bl.  a.  Mis- 
sionspræsidenten  taler.  Un- 
der disse  Møder  vil  der  sam- 
tidig blive  holdt  Konkurren- 
ce i  Korsang,  Kvartetter, 
Trio  og  Duetter.  Om  Manda- 
gen bliver  der  Udflugt  til  et 
Sted  i  Aarhus'  skønne  Om- 
egn, og  om  Aftenen  slutter 
Stævnet  med  Banket,  festligt 
Samvær  og  Dans. 

Vel  mødt   i  Aarhus. 

G.  U.  F.s  Hovedbestyrelse. 

KIRKEN  I  BERLIN 

Kirken  har  igen  oprettet 
sit  Hovedkvarter  i  Berlin. 
Den  bomberamte  By  vil  end- 
nu engang  blive  Midtpunktet 
for  Jesu  Kristi  Kirke  af  Sid- 
ste Dages  Helliges  Virksom- 
hed. Den  25.  Januar  lejedes 
f  n  stor  og  smuk  Villa,  be- 
liggende i  et  temmeligt  skaa- 
net  Kvarter  af  Storbyen,  til 
dette  Formaal,  og  11  Perso- 
ner har  faaet  Tilladelse  til  at 
blive  overflyttet  fra  den  bri- 
tiske til  den  amerikanske 
Zone  af  Berlin  for  at  lede 
Kirkens  Arbejde  i  Tyskland. 

LANDET   RUNDT  .  .  . 


AARHUS :  I)(i<ihshandUn!)cr: 
Konferencesondag  den  7.  April 
indleinniedes  folgende  tre  ved 
Daab  i  Kirken :  Ellen  Christian- 
sen, dobt  af  Ældste  Laur.  Chri- 
stiansen, Haandspaalæggelse  af 
l^ræsident  Orson  B.  West;  Kay 
Oliver  Jensen,  døbt  af  Ældste 
Frede  E.  Thomsen,  Haands- 
paalæggelse  af  Ældste  Rich. 
Nielsen,  og  Henny  Thomsen, 
dobt  af  Ældste  Frede  E.  Thom- 
sen, Haandspaalæggelse  af  sam- 
me. Vi  onsker  ovennævnte 
Søskende    hjertelig    til    Lykke. 

Ordination:  Den  7.  April 
blev  Hans  Jørgen  Pnvslmcnin 
Olsen  ordineret  til  Lierer  af 
Missionspræsident  Orson  B. 
West. 

ESBJERG:  Velsignelse:  Søn- 
dag den  10.  Marts  1946  blev 
Søster  Edith  Christensens  lille 
Son,  født  i  Sønderborg  den  2(). 
Nov.  1945,  velsignet  af  Ældste 
Jobs  A.  Sørensen  øg  fik  Nav- 
net W<irner  Gerhart  Voss  Chri- 
stensen. 

Daabshandlinger :  Den  24. 
Februar  1940  blev  Doris  Ag- 
nete Veronika  Jensen  døbt  af 
Ældste  Villiam  Petersen  og  fik 
Haandspaalæggelse  af  Ældste 
Alving  Andersen. 

Den  14.  April  indlemmedes 
Hans  Wentsel  Nissen,  Arnum, 
i  Kirken  ved  Daab.  Broder 
Nissen  blev  dobt  af  Missions- 
jjræsidenten,  HaandspaaUeggel- 
se  af  Ældste  Ejner  Nielsen. 


Ordination:  Den  14.  A])rii 
1940  blev  Bent  Hans  Hoedt 
Rasmussen  forfremmet  til 
Præst. 

Bryllup:  Den  7.  April  1940 
viedes  Bent  Hoedt  Rasmussen 
og  Doris  Agnete  Veronika  Jen- 
sen af  Grensforstander  Rich. 
Gregersen. 

Si)lubryllup:  Den  29.  Maj  fej- 
rer Broder  Niels  Peter  Arendt- 
sen og  Hnstru,  Kobenhavn, 
Sølvbryllup.  Hjertelig  til  Lyk- 
ke! 

Guldbryllupper:  Den  13.  .Maj 
1940  kan  Broder  og  Søster 
Niels  Christian  Børgesen,  Hel- 
singør, fejre  deres  Guldbryl- 
lup, og  Fredag  den  31.  Maj 
1940  fejrer  Ældste  Ole  C.  Pe- 
tersen øg  Hustru,  København, 
deres  Guldbryllup.  Begge  Guld- 
brudepar har  gennem  en  læn- 
gere Aarrække  været  Medlem  af 
Kirken.  Vi  onsker  dem  hjer- 
telig til  Lykke  øg  nedbeder 
Herrens  rigeste  Velsignelse 
over  dem. 


Dødsfald:  Den  5.  April  afgik 
en  af  Kobenhavns  Grens  kend- 
te Søskende,  Margrethe  Han- 
signe  Johansen,  ved  Døden. 
Begravelsen  den  11.  April  for- 
mede sig  som  en  smuk  Hyldest 
til  vor  afdøde  Søster.  Vi  ud- 
taler et:  .Eret  være  hendes 
Minde! 

SØNDAGSSKOLEN 

(Juni) 

NADVERVERS 

()  ll(.llif;;i;m(l.  mil  l.iv,  iniii   Ly.'sl. 
(lu   skjullo   Perle   i   mit    lirvsl. 
I^;insai,'  mil   Hjerk'.  om   du   Iror. 
min   værdi«!   til   dil    Nadverbord. 


KOHLEKTIEK 

1.  Søii(I(i(/.     { Passiens   Bog  58:19.)    »Thi    saiidflig  siger  jeg  c(\<--y, 

min  Lov  skal  holdes  i  dette  Land.« 

2.  Søndug.     (Matt.    9:38.)     »Bed    derfor   Høstens    Herre,     at    haii 

vil  drive  Arbejdere  ud  til  Host.« 

3.  Sønddf/.     (Pagtens    Bog    56:2.)    »Den,     der    ikke     vil    tage     sil 

Kors   O]),   t'olge   mig  og   holde    mine    Befalinger,    den 
skal  ikke   blive   salig.« 
■'/.  S<>iul(i(/.     (Matt.   5:  10.)    »Salige     er   de,     som    er    forfulgte     for 
Retfærdigheds    Skyld;    thi    Himmeriges    Rige    er    de- 
res.« 

GLÆD  ANDRE  OG  DU   GL/EDER  DIG   SELV 

Hn  ung  Sporvognsmand  gik  j)aa  en  af  Byens  Gader,  sorgmo- 
dig over  sin  Fattigdom.  Han  saa  en  Dreng,  der  solgte  Sprælle- 
mænd og  i  Tanker  tog  han  en  Tokrone  op  af  Lommen  og  gav 
Drengen  den  med  disse  Ord:  »VaM'sgod,  jeg  skal  ingen  Sprælle- 
mand have.«  Drengen  blev  glad  og  ligeledes  Sporvognsmanden 
over  at  se  Drengens  Glæde.  Hovedhesti/relsen. 


INDHOLD 

Det  aaronske  Præstedomme Side  71) 

Guds  faderlige  Bnrndijertighed  og  Kærlighed  »  71 

Nyt  Apostelbesøg -.  7<^ 

Joseph  Smith  saa  Gud  »  79 

En  Moders  Kærlighed   ■,  SI 

Den    velsignede    blandl    Kvinder    : »  82 

Guds  Tjenerinde   ^  o3 

Sæt  Liv  i  Kredsene »  85 

Kirkelige  Nyheder  »  8(1 

Landet  rundt »  87 

Sondagsskolen »  88 

SKANDINAVIENS  STJERNE,   Organ  for  Den   danske  Mission  af 

Jesu  Kristi  Kirke  af  Sidste  Dages  Hellige. 

